Strækvikler Strækviklen er et rigtig dejligt bæreredskab til den første tid med en nyfødt. Strækviklen er dejlig blød, nem at stramme og det er nemt at få baby til at sidde ordentligt, og give baby støtte i nakken. Der kræves ikke så meget øvelse, hvilket er rart, når man har en lille nyfødt der kræver alt ens opmærksomhed. Med strækviklen bærer man mave-mod-mave, og den bindes som regel på én og samme måde. Til gengæld kan strækviklen bindes på forhånd, og baby kan tages ud og op i viklen uden at viklen skal bindes på ny. Det er smart, hvis baby skal skiftes og lign.Da der er stræk i viklen, kan du ikke binde den for stramt om baby, hvilket er en dejligt sikkerhed, hvis du er nybagt mor og ny i babybæring. Strækket gør dog også, at det ikke er behageligt for dig at bære mere end 7-10 kg. Derfor er strækviklen ikke til hele bæreperioden, men derimod rigtig god i de første 3-6 måneder. Strækviklen er et godt bæreredskab til nyfødte og til nye vikleforældre, da der ikke skal så meget øvelse til, og fordi du ikke skal tumle så meget rundt med baby, da viklen bindes på forhånd. Det kan være rart, da nyfødte jo er lidt delikate at håndtere. Fastvikler Fastviklen er et bæreredskab du kan bruge hele bæreperioden fra nyfødt til toddler. Du kan desuden bære både mave-mod-mave, på ryggen og på hoften. Det gør fastviklen til et bæreredskab med mange muligheder.Fastviklens stof kan ikke strækkes, hvilket gør, at barnet bliver støttet optimalt. Det gør også, at det er behageligt for dig at bære dit barn, selvom det er kommet over de 10 kg. Fastviklen kan, i modsætning til strækviklen, ikke bindes på forhånd. Det betyder, at du skal binde viklen rundt om baby, mens du holder styr på både vikle og baby. Dette kræver lidt øvelse, og til det findes der mange gode tutorials på nettet, som du kan læse mere om i denne slynge-FAQ og på vores link-liste. Hvor der til strækviklen som regel bruges den samme binding, findes der mange forskellige bindinger til fastviklen. Det gør, at du kan tilpasse bindingen til lejligheden og barnet. Er I eksempelvis ude og gå, og vil det større barn gerne vil følge med i hvad der foregår, kan du bære barnet på ryggen, så det kan kigge ud over din skulder. Er barnet derimod mindre, og vil du gerne kunne kigge på det hele tiden, kan du bære det på maven eller hoften. Sidst, men ikke mindst kan du bogstavligt talt få fastvikler i alle regnbuens farver, i de smukkeste mønstre, og i de lækreste materialer.